Diari Oficial de la Generalitat Valenciana


Sumari del DOGV 7047, del 17-06-2013 (2013/5747)

RESOLUCIÓ de 15 de maig de 2013, del conseller de Sanitat, per la qual s'aprova el Pla Anual d'Inspecció de Servicis Sanitaris per a l'any 2013.
------------------------------------------------------------------------------------------------------------------------------------------------

### Dades del document

Número de DOGV
:   7047

Data del DOGV
:   17-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5747


Data del document
:   15-05-2013

Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 de maig de 2013, del conseller de Sanitat, per la qual s'aprova el Pla Anual d'Inspecció de Servicis Sanitaris per a l'any 2013. [2013/5747]  
L'article 54 de la Llei 3/2003, de 6 de febrer, d'Ordenació Sanitària de la Comunitat Valenciana, relatiu a la Inspecció de Servicis Sanitaris, preveu que anualment s'establirà un Pla d'Inspecció de Servicis Sanitaris on es definisquen els programes d'actuació preferencials i la coordinació amb totes les inspeccions que incidisquen en l'àmbit sanitari i de la salut pública i en especial amb els ens locals.  
  
El Reglament d'Organització i Funcionament de la Inspecció de Servicis Sanitaris de la Conselleria de Sanitat, aprovat per Decret 56/2006, de 28 d'abril, del Consell, disposa en l'article 34 que l'elaboració d'un Pla d'Inspecció de Servicis Sanitaris constituïx una ferramenta fonamental per a aconseguir la planificació reglada de les activitats a desenrotllar per la Inspecció de Servicis Sanitaris i establix en l'apartat 9 del dit article que el Pla d'Inspecció serà aprovat pel conseller de Sanitat.  
En l'elaboració del Pla s'ha donat participació als distints òrgans directius de la Conselleria de Sanitat, de l'Agència Valenciana de Salut i als servicis territorials d'Inspecció de Servicis Sanitaris de la Comunitat Valenciana.  
Atés que s'hi han observat tots els tràmits legals i reglamentaris establits, i en virtut de les atribucions que li conferix l'article 34.9 del Decret 56/2006, de 28 d'abril, pel qual s'aprova el Reglament Orgànic i Funcional de la Inspecció de Servicis Sanitaris de la Conselleria de Sanitat, al conseller de Sanitat, resolc:  
  
Primer  
Aprovar el Pla Anual d'Inspecció de Servicis Sanitaris de la Conselleria de Sanitat per a l'any 2013 que s'estructura en les següents àrees i programes:  
  
Drets de la ciutadania en relació amb el sistema sanitari  
1. Inspecció de normes de bona pràctica clínica en investigació clínica.  
2. Implantació del Sistema de Gestió de Qualitat en les Inspeccions de Bona Pràctica Clínica.  
  
Centres i servicis sanitaris  
3. Inspecció en els procediments d'autorització sanitària de funcionament de centres i servicis sanitaris.  
4. Inspecció del compliment de requisits per a l'elaboració de concert/conveni de col·laboració en el desenrotllament de la docència universitària.  
5. Inspecció en els procediments d'autorització sanitària de biobancs.  
6. Inspecció de centres, servicis i de la prestació sanitària en departaments de salut gestionats per mitjà de concessió administrativa.  
7. Inspecció de l'assistència sanitària en centres i servicis sanitaris concertats.  
8. Inspecció en situacions excepcionals que afecten l'assistència sanitària en centres i servicis sanitaris.  
9. Inspecció de l'assistència sanitària en centres i servicis sanitaris privats.  
10. Inspecció de centres i servicis de transfusió.  
11. Inspecció del funcionament dels establiments de teixits.  
  
  
Sistemes d'informació  
12. Auditoria de la qualitat de la informació en els sistemes d'informació de la Conselleria de Sanitat.  
13. Auditoria de qualitat de la història clínica electrònica en els centres d'Atenció Primària.  
14. Col·laboració en la formació dels facultatius de l'Agència Valenciana de Salut en el maneig de les aplicacions informàtiques corporatives per a la gestió de la Incapacitat temporal i del visat de la prescripció farmacèutica abans de la seua dispensació.  
Eficiència en l'ús de les prestacions sanitàries  
15. Inspecció anàlisi i avaluació del procés de prescripció, dispensació i facturació de la prestació d'exoprotètica.   
16. Implantació del programa de prestació ortoprotètica HERA en els centres sanitaris de l'Agència Valenciana de Salut.  
17. Inspecció de la derivació de pacients per a tractaments en països de la Unió Europea.  
  
Responsabilitat sanitària  
18. Inspecció en procediments administratius disciplinaris i sancionadors.  
19. Inspecció en procediments de responsabilitat patrimonial i mapa de riscos sanitaris.  
20. Inspecció i gestió en matèria de valoració mèdica del dany corporal.  
  
Prestacions de Seguretat Social  
21. Inspecció i gestió sanitària de la Incapacitat Temporal del personal de l'Agència Valenciana de Salut.  
22. Inspecció i gestió sanitària en processos d'Incapacitat Temporal de curta duració en població general.  
23. Inspecció i gestió sanitària de la Incapacitat Temporal en facultatius màxims prescriptors en població general.  
24. Inspecció i gestió sanitària per a l'adequació dels processos d'Incapacitat Temporal a les duracions estàndard, en població general.  
  
25. Inspecció i gestió sanitària d'informes i propostes en processos d'Incapacitat Temporal, en població general.  
26. Inspecció i gestió sanitària de la Incapacitat Temporal del personal de l'Administració del Consell.  
27. Inspecció en matèria de determinació de contingències i actuacions que se'n deriven a repercussió de tercers.  
28. Formació als professionals sanitaris de l'Agència Valenciana de Salut en la gestió sanitària de la Incapacitat Temporal.  
29. Programa d'implantació de les rotacions de residents en matèria d'Incapacitat Temporal.  
  
Prestacions farmacèutiques  
30. Inspecció de la dispensació de medicaments i productes sanitaris i facturació de receptes oficials.  
31. Monitorització d'impacte del Decret 118/2010 d'Estructura d'Ús Racional del Medicament en l'Agència Valenciana de Salut.  
32. Inspecció i anàlisi de polifarmàcia: revisions de pacients derivades de les actuacions en el marc del Programa de Revisió i Millora de la Farmàcia de Crònics i Polimedicats (REFAR).  
33. Inspecció i seguiment del funcionament del programa de prescripció clínica individualitzada i els algoritmes terapèutics de l'Agència Valenciana de Salut.  
34. Inspecció de la implantació i seguiment dels comités d'alt impacte SAISE en els departaments de salut de l'AVS.  
35. Inspecció de la prestació farmacèutica en facultatius màxims prescriptors.  
36. Inspecció de la prescripció i facturació de medicaments i productes sanitaris en residències de tercera edat.  
37. Inspecció de la prescripció i dispensació de medicaments susceptibles d'ús il·lícit i receptes robades i falsificades.  
38. Inspecció de la utilització del procediment de l'entrega de medicaments i productes sanitaris de forma directa a la ciutadania.  
39. Inspecció de la gestió dels tractaments que necessiten control especial per mitjà de visat.  
  
Formació i gestió del coneixement  
40. Programa de transferència i intercanvi de coneixement per als professionals de la Inspecció de Servicis Sanitaris i altres col·lectius professionals relacionats amb el seu àmbit d'actuació.  
  
Compromís amb l'organització  
41. Programa de participació en òrgans col·legiats de la Conselleria de Sanitat, AVS i altres institucions.  
42. Programa de promoció de l'activitat científica i investigadora.  
  
43. Programa de formació de residents en matèria d'Inspecció de Servicis Sanitaris.  
  
Segon  
El desenrotllament del Pla d'Inspecció de Servicis Sanitaris integrarà com a element inspirador de l'activitat inspectora, la garantia dels drets dels usuaris i la col·laboració amb els departaments de salut, a fi d'aconseguir la consecució dels objectius proposats en el Pla Estratègic de l'Agència Valenciana de Salut.  
La consecució d'estos objectius es materialitzarà a través del compliment dels indicadors que integren els acords de gestió, bé de forma directa per mitjà de l'execució del present pla o a través de la col·laboració amb els departaments de salut. Tot això amb la finalitat de contribuir a la millora contínua del Sistema Sanitari Valencià junt amb l'Agència Valenciana de Salut i la resta d'estructures de la Conselleria de Sanitat.  
  
Tercer  
Seguiment i monitorització de les noves metodologies en Inspecció de Servicis Sanitaris, que es relacionen:  
1 Projectes d'investigació en Incapacitat Temporal.  
2. Gestió per processos.  
3. Procediments normalitzats de treball.  
4. Cartera de servicis.  
5. Sessions clíniques.  
6. Guies de pràctica clínica.  
  
Quart  
Publicar la present resolució en el Diari Oficial de la Comunitat Valenciana, amb advertència que esgota la via administrativa i en contra es podrà interposar recurs potestatiu de reposició davant del conseller de Sanitat, en el termini d'un mes, o ser impugnada directament davant de l'orde jurisdiccional contenciós administratiu.  
  
València, 15 de maig de 2013.- El conseller de Sanitat: Manuel Llombart Fuertes.